
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL DARBO GRUPĖS SUDARYMO

2026 m. rugpjūčio 20 d. Nr.
Šakiai

Vadovaudamasis Lietuvos Respublikos vietos savivaldos įstatymo 33 straipsnio 3 dalies 1 punktu, 34 straipsnio 6 dalies 2 punktu, projekto „Švietimo pagalbos ir koordinuotai teikiamų paslaugų užtikrinimas Šakių rajono savivaldybėje“ 2025 m. gruodžio 22 d. sutartimi Nr. Nr. 10-091-K-0012 su Viešąja įstaiga Centrine projektų valdymo agentūra,
s u d a r a u darbo grupę projekto „Švietimo pagalbos ir koordinuotai teikiamų paslaugų užtikrinimas Šakių rajono savivaldybėje” (toliau – Projektas), finansuojamo 2021‒2027 metų Europos Sąjungos fondų lėšomis, įgyvendinimui:
1. Edita Zubrickienė – rajono savivaldybės administracijos sveikatos reikalų koordinatorė (vyriausioji specialistė), Projekto vadovė, atsakinga už Projekto eigos organizavimą ir kontrolę, Projekto sutarties įgyvendinimą, Projekto veiklų vykdymo priežiūrą, viešinimo ir informavimo priemonių įgyvendinimą;
2. Joaleta Bubilaitienė – rajono savivaldybės administracijos Apskaitos skyriaus vyriausioji specialistė, Projekto finansininkė, atsakinga už Projekto finansų valdymą: tinkamą finansinės apskaitos tvarkymą ir atskaitomybę, visas su Projektu susijusias finansines operacijas, Projekto išlaidų apmokėjimą.
3. Viktoras Lebedžinskas – rajono savivaldybės visuomenės sveikatos biuro direktorius, atsakingas už mobilios paramos ir intervencijos komandos specialistų įdarbinimą. 

Administracijos direktorius		                                                          	         Vytautas Ižganaitis

